ඒ කාලයේදී ලැබුණු බස් රථ මේ වන විට කිලෝමීටර් ලක්ෂ හතකටත් වඩා වැඩියෙන් ධාවනය කර තිබෙනවා.අබලන්ව ඉවත දමා ඇති බස් රථ අලුත්වැඩියා කර යළි ධාවනයට එක් කර කෙසේ හෝ මගී ජනයාගේ ප්‍රවාහන අවශ්‍යතා සපුරාලීමට සඳහා හොරණ ඩිපෝව මේ වන විට දැඩි උත්සාහයක යෙදී සිටි.ඇතැම් මාසවලදී නියමිත දිනට සේවක වැටුප් ගෙවා ගත නොහැකි තත්ත්වයක් උද්ගත වන නමුත් ඒ ගැන නොසලකා තම ආයතනය ගොඩගැනීමට එම සේවක පිරිස ගන්නා උත්සාහය සෙසු ඩිපෝවලටද ආදර්ශයකි.පසුගියදා පැවති පෞද්ගලික බස් රථ වර්ජනය දා රුපියල් ලක්ෂ 10ක් ඉක්මවූ වාර්තාගත ආදායමක් ලබා ගැනිමට හොරණ ඩිපෝව සමත් වී ඇත.නව කළමනාකාරීත්වය කෙරෙහි සේවකයන්ගේ ඇති විශ්වාසයට රාජ්‍ය අංශයේ මූල්‍යාධාර සහනත් ලැබේ නම් හොරණ ඩිපෝව ලංකාවේ ලාභ ලබන ඩිපෝව බවට පත් කිරීම සිහිනයක් නොවන බව එම ඩිපෝවේ නිදහස් ජාතික ප්‍රවාහන සේවක සමිතියේ ලේකම් දර්ශන ලියනගේ මහතා කීවේය..